internet vaartha 341 Views
ముంబై : దేశంలో అతిపెద్ద ఆన్‌లైన్‌ వినోదరంగపు టిక్కెట్‌బ్రాండ్‌ బుక్‌మైషో తాజాగా ఆన్‌లైన్‌ రవాణా పోర్టల్‌ ఉబేర్‌తో భాగస్వామ్యం తీసుకుంది. బుక్‌మైషోకస్టమర్లు బుక్‌మైషోమొబైల్‌ యాప్‌పై టికెట్లు బుక్‌చేసుకున్నపుడే ఉబేర్‌ క్యాబ్‌ను సైతం బుక్‌ చేసుకోవచ్చని సంస్థ ఉపాధ్యక్షుడు మార్జీ కలియానీవాలా వెల్లడించారు. ఉబేర్‌లో ప్రయాణించాలని కస్టమరు ఎంపికచేసుకున్న తర్వాత రిమైండర్‌ అందుతుంది. మూవీషో టైమ్‌ ను బట్టి వినియోగదారులు రైడ్‌నౌ లేదా తర్వాత బుక్‌ చేయడం కోసం ఉబేర్‌కు రిమైండర్‌ పెట్టు కునే సదుపాయం ఉందని ఆయన తెలిపారు. ఉబేర్‌ ఇండియా అధ్యక్షుడు అమిత్‌జైన్‌ మాట్లాడుతూ కేవలం ఒక్క బటన్‌ పుష్‌ చేయడం ద్వారా ఎలాంటి సమస్యలులేనిమోటార్‌రైడ్‌ లభిస్తుందని, మిలియన్ల కొద్దీ బుక్‌మైషో యూజర్లు ప్రస్తుతం ఈటైఅప్‌ను ఎంతోకోరుకుంటున్నారన్నారు. ఆండ్రా యిడ్‌ యాప్‌లపైన మాత్రమే లభిస్తున్న ఈ సేవలు కొద్దిరోజుల్లో దశలవారీగా ప్లేస్టోర్‌లలో కూడా విడుదల చేస్తామని అమిత్‌జైన్‌ వెల్లడించారు.